כפר ורדים


כְּפַר-וְרָדִים היא מועצה מקומית במחוז הצפון בישראל המשתייכת לאשכול רשויות גליל מערבי. המועצה שוכנת במערב הגליל העליון, סמוך לעיר מעלות על כביש 854. שוכנת בחבל תפן בגליל המערבי.

== גאוגרפיה ==
כפר ורדים שוכן בצפון חבל תפן שבגליל המערבי על מורדות הר אשכר, ומתנשא לרום מרבי שבין 500–600 מטר מעל פני הים.

ממוקם 20 ק"מ מזרחית לנהריה, 15 ק"מ צפונית לכרמיאל, כ-9.5 ק"מ דרומית לגבול לבנון וסמוך למעלות, על כביש 854 כרמיאל-מעלות.

מזג האוויר נעים ויבש גם בימי הקיץ החמים, בחורף קריר, גשום ולעיתים יורד שלג.

== היסטוריה ==
ראשיתו של היישוב כפר ורדים ב-7,000 דונם קרקע, שקיבל התעשיין סטף ורטהיימר בשנת 1979 ממינהל מקרקעי ישראל עם הרשאה לתכנון, פיתוח והקמת יישוב קהילתי בהתאם לחזונו, כחלק מתוכנית רחבה יותר שכללה את אזור התעשייה תפן. במסגרת התוכנית נועד כפר ורדים להיות מקום מגורים איכותי שיפעיל מערכות חינוך ותרבות מפותחות וימשוך אוכלוסייה חזקה ממרכז הארץ.

היישוב עלה על הקרקע בשנת 1984. המבנה הראשון שהוקם בו היה בית ספר יסודי, שבשנותיו הראשונות לא קיבל "סמל מוסד" ממשרד החינוך. בית הספר הוקם ביישוב במטרה להפחית את התלות של תושבי היישוב החדש ביישובי הסביבה.

השם "כפר ורדים" נבחר מתוך הסכמה לקרוא את שם היישוב ורחובותיו על שם פרחים, עצים, נחלים והרים, ולא על שם אישי ציבור. שם היישוב המיועד היה תחילה "עיר הוורדים", מתוך חזון שברבות הימים יגדל היישוב ויהיה לעיר, אולם ראש המועצה המקומית (דאז) מעלות תרשיחא שלמה בוחבוט התנגד להקמה של "עיר" ליד מעלות תרשיחא. כפשרה החליט סטף ורטהיימר לעשות שימוש בשם כפר ורדים.

המועצה המקומית הוקמה בשנת 1993, לאחר שעד אז, נוהל היישוב על ידי ועד מקומי, והיה כפוף מוניציפלית למועצה אזורית מעלה יוסף.

הבחירות הראשונות למועצה המקומית נערכו בשנת 1998.

בשנת 2008 הוחלט לאחד את כפר ורדים עם מעלות תרשיחא, כחלק ממהלך לאיחוד רשויות מקומיות. בסופו של דבר, המהלך לא יצא לפועל.

בדצמבר 2015 פורסם כי המועצה מתכננת להקים אזור תעסוקה משותף ביחד עם עיריית מעלות תרשיחא. האזור צפוי להיות בגודל של כ־460 דונם ויכלול בין היתר כ-67.5 אלף מ"ר לתעסוקה, כ-122 אלף מ"ר לתעשייה ואף כ-22 אלף מ"ר למסחר. על פי התכנון, ההכנסות מאזור התעסוקה יחולקו באופן שווה בין שני היישובים (50% לכל יישוב). בתחילת 2017 אושר הפרויקט במסגרת הסכם הגג של עיריית מעלות תרשיחא.

בנובמבר 2018 החלו עבודות ההקמה של פרויקט ורד הכפר. בפרויקט ייבנו כ-150 יחידות דיור<ref></ref>.

== חינוך ==
בשנת 1991 הוקם בכפר ורדים שבט של תנועת הצופים העבריים. שמו של שבט הצופים בהקמתו היה "שבט אורן", לאור ריבוי עצי אורן ברחבי היישוב. בהמשך שונה שם ל"שבט עפר" על שמו של עפר כהן ז"ל. לצד שבט הצופים פועלות תנועות נוער נוספות כגון נוע"ם וסיירות.

== אוכלוסייה ==

== ארכאולוגיה ==
קבר פיר חצוב בסלע
בשנת 2009 בעת ההיערכות ל"שלב ג'" בפיתוח כפר ורדים, נתגלתה מערכת קבורה ממערב ליישוב. תוצאות הסקר שנערך הביאו לשתי עונות חפירה של רשות העתיקות בין השנים 2018 - 2016. מתחם הקבורה מתוארך לתקופת הברונזה התיכונה, כאשר בין הממצאים שהתגלו בחפירות היו כ-30 קברי פיר ששימשו לקבורה משפחתית.

== ראשי המועצה ==
* ינואר 1994 – ספטמבר 1997: מוטי דביר – ראש המועצה הממונה
* 1997 – 2003: ד"ר אריה ברן – ראש המועצה הנבחר הראשון
* 2003 – 2009: רון מוסקוביץ
* 2009 – 2018: סיון יחיאלי
* 2018 – : אייל שמואלי

==העיר התאומה==
* 

==לקריאה נוספת==
אמנון גופר, סודות גליליים, הוצאת עם עובד, 2007, עמ' 98–115

==קישורים חיצוניים==

* [http://www.kfarvradim.com כפר ורדים] – אתר המועצה המקומית
* 
* [http://www.romgalil.org.il/cds/572 כפר ורדים] באתר הרשות לפיתוח הגליל
* 
* 
* 
* [http://www.homee.co.il/כפר-ורדים/ כפר ורדים] – באתר הבית
* 

==הערות שוליים==

*
קטגוריה:יישובים שהוקמו ב-1984
קטגוריה:ישראל: מועצות מקומיות
קטגוריה:הגליל העליון: יישובים
קטגוריה:מבנים ואתרים שתכנן יעקב רכטר
קטגוריה:ישראל: מועצות מקומיות במחוז הצפון